[{"text_idx": "#000000", "text": "Tata: Gweinidog yn cyfarfod perchnogion"}, {"text_idx": "#000001", "text": "Fe ddylai Tata gytuno ar \"broses gyfrifol\" wrth werthu ei safleoedd dur yn y DU, meddai'r Ysgrifennydd Busnes, Sajid Javid sydd wedi hedfan i India er mwyn trafod gyda phenaethiaid y cwmni dur."}, {"text_idx": "#000002", "text": "Mae Mr Javid wedi cwrdd a\u0302 chadeirydd Tata, Cyrus Mistry, am y tro cyntaf ers i'r cwmni gyhoeddi ei fwriad i werthu yr wythnos diwethaf."}, {"text_idx": "#000004", "text": "Mewn datganiad dywedodd fod Llywodraeth San Steffan yn defnyddio pob adnodd posib \"er mwyn sicrhau dyfodol hirdymor i'r diwydiant dur yn y DU."}, {"text_idx": "#000005", "text": "Mae pryder am 6,000 o swyddi dur yng Nghymru - 4,000 ym Mhort Talbot - ar o\u0302l i Tata gyhoeddi ei fod eisiau gwerthu ei safleoedd yn y DU."}, {"text_idx": "#000007", "text": "Mae Mr Javid, oedd ar drip busnes i Awstralia pan wnaed y cyhoeddiad gwreiddiol, wedi bod dan bwysau am y modd mae'r llywodraeth wedi ymdrin a\u0302'r argyfwng yn y diwydiant."}, {"text_idx": "#000009", "text": "\"Mae'n dda bod Liberty ac eraill yn barod wedi dangos diddordeb ac mae'n dda bod yna ddiddordeb yn bodoli. Y peth cywir yw bod Llywodraeth Prydain yn chwarae ei ro\u0302l.\""}, {"text_idx": "#000010", "text": "Disgrifiad o\u2019r llun, Sajid Javid"}, {"text_idx": "#000011", "text": "Yn y cyfamser, mae pennaeth cwmni Liberty Group wedi dweud y gallai'r ynni fyddai'n cael ei gynhyrchu gan gynllun lagw\u0302n arfaethedig gwerth \u00a31 biliwn ym Mae Abertawe fod o gymorth i'r busnes."}, {"text_idx": "#000013", "text": "Mae Mr Gupta hefyd yn fuddsoddwr yn y cynllun yn Abertawe, sydd yn wynebu oedi cyn penderfyniad terfynol gan Lywodraeth San Steffan ar ddiwedd adolygiad o ynni adnewyddol."}, {"text_idx": "#000014", "text": "Dywedodd wrth BBC Radio Wales ddydd Mercher y gallai defnyddio ynni o'r lagw\u0302n fod yn \"un o'r atebion\" fyddai'n gwneud Port Talbot yn gystadleuol."}, {"text_idx": "#000015", "text": "\"Ein prif gais gan y llywodraeth yn y tymor byr, canolig a hir yw ynni, ynni, ynni,\" meddai."}, {"text_idx": "#000016", "text": "\"Rydym angen atebion sydd yn rhoi ynni cystadleuol i ni o ran dur. Un o'r atebion hynny yw'r lagw\u0302n llanw.\""}, {"text_idx": "#000018", "text": "Dywedodd Mr Gupta mai ateb arall fyddai trosglwyddo safle'r cwmni yng Nghasnewydd i ynni adnewyddol, a byddai hyn yn galluogi'r safle i bweru un o ffwrneisi'r gwaith ym Mhort Talbot."}, {"text_idx": "#000019", "text": "Y trydydd ateb fyddai cael gwared ar y dreth ar garbon."}, {"text_idx": "#000022", "text": "Dywedodd Mr Jones ei bod yn \"galonogol\" clywed bod sawl opsiwn yn parhau i gael eu hystyried (gan Lywodraeth Prydain) i achub y diwydiant."}, {"text_idx": "#000023", "text": "Mae Mr Jones wedi dweud y byddai'n cefnogi'r syniad bod Llywodraeth y DU yn prynu'r safleoedd nes bod prynwr arall yn dod i'r amlwg."}, {"text_idx": "#000024", "text": "Prif Straeon'Emosiynol' rhedeg hanner marathon er cof am MacsenCyhoeddwyd10 awr yn o\u0302lTroi caniau a photeli'n arian yn arbrawf AberhondduCyhoeddwyd11 awr yn o\u0302lLlywodraeth Cymru: Dim disgwyl tro pedol ar 20myaCyhoeddwyd2 awr yn o\u0302l"}, {"text_idx": "#000029", "text": "Gareth Hughes: O wleidyddiaeth i arlunio"}, {"text_idx": "#000034", "text": "Max Boyce yn 80: 'Un o'r bois'"}, {"text_idx": "#000035", "text": "Hanner canrif o werthu cig yn Llanrug"}]